stanford-oval/wikipedia huggingface dataset:
เมสเมอร์ไรเซอร์
มิวสิควีดีโอ

มิวสิควิดีโอเพลงนี้นั้นถูกสร้างสรรค์โดย "channel" ซึ่งในมิวสิควิดีโอนี้ ฮัตสึเนะ มิกุ และ คาซาเนะ เตโตะ เต้นไปตามจังหวะเพลงที่สนุกสนานและจังหวะที่เร้าใจ โดยสวมเสื้อผ้าสไตล์ร้านอาหารอเมริกัน แม้ว่าวิดีโอนี้จะมีสีสันสดใสและเพลงมีดนตรีที่สนุกสนาน แต่ก็มีรายละเอียดที่ทำให้ไม่สบายใจปรากฏอยู่ตลอดทั้งวิดีโอ การใช้สัญญาณขอความช่วยเหลือของเตโตะถูกซ่อนไว้ตลอดทั้งวิดีโอ ซึ่งรวมถึงการใช้ภาษามืออเมริกันเพื่อสื่อว่า "ช่วยด้วย" แสดงถึงการส่งสัญญาณขอความช่วยเหลือ และการกะพริบคำว่า "SOS" เป็นรหัสมอร์สก่อนถึงท่อนแรก เตโตะและมิกุจะแสดงท่าแสดงความเคารพสองนิ้วด้วยมือขวาและเอามือซ้ายไว้ข้างหลัง การวางตำแหน่งมือและแขน ร่วมกับสัญลักษณ์ดาว 13 แฉกที่กระพริบเป็นสีขาวดำว่า “MESMERIZER!!” ตรงกลาง จัดเรียงกันคล้ายกับคำว่า “SOS” ท่าโพสที่คล้ายกันถูกใช้ในภาพหน้าปกคลิปวิดิโอโดยที่มิกุและเตโตะสร้าง "SOS" อีกครั้งพร้อมสัญลักษณ์ดาว 13 แฉก และในช่วง "QUIZ TIME!" ก่อนที่มิกุจะถูกสะกดจิต ตัวอักษรแรกของคำตอบแต่ละข้อจะสะกดออกมาเป็น "HELP" เช่นเดียวกับตัวอักษรที่สี่ของแต่ละข้อที่จะสะกดออกมาเป็น "SOS"
เมื่อวิดีโอดำเนินไปครึ่งทาง มิกุก็ตกอยู่ในอาการสะกดจิต และเธอก็เริ่มสูญเสียการควบคุมตัวเอง ขณะที่เตโตะก็พยายามต่อต้านการสะกดจิตนานอยุ่เป็นเวลาอย่างน้อย 10 วัน โดยดวงตาของทั้งคู่ค่อยๆ เปลี่ยนเป็นสีดำ ทันใดนั้นเอง ทุกอย่างก็ถูกขัดจังหวะโดยฉากที่มิกุและเทโตะยืนอยู่บนพื้นหลังกรีนสกรีน โดยมีท่าทางสับสนและตกใจตามลำดับ ในช่วงเริ่มต้นของท่อนสุดท้าย มิกุก็ไม่สามารถควบคุมสติตัวเองได้และเริ่มเต้นอย่างบ้าคลั่ง โดยตอนนี้มีฟันที่แหลมคม ดวงตาสีดำสนิท ลิ้นที่แลบออกมา และคำบรรยายที่กลายเป็นภาษาต่างดาวเมื่อเธอร้องเพลง แม้ว่าเตโตะจะหวาดกลัวอย่างเห็นได้ชัดจากการเปลี่ยนแปลงของมิกุ แต่เธอก็ยังคงเต้นต่อไปด้วยท่าทางกังวล โดยดวงตาของเธอสูญเสียรูม่านตาและม่านตาเปลี่ยนเป็นสีแดงเข้ม ในช่วงวินาทีสุดท้ายของวิดีโอ แม้ว่าจะถูกบดบังด้วยสายรุ้งหลากสี แต่ดวงตาของเตโตะก็ปิดลงชั่วขณะก่อนจะเปิดขึ้นและค่อยๆ กลายเป็นสีดำ การแสดงออกที่ทุกข์ร้อนของเธอค่อยๆ หายไปและกลายเป็นรอยยิ้มว่างเปล่าพร้อมดวงตาสีดำเหมือนกับมิกุ ซึ่งบ่งบอกเป็นนัยว่าเธอเองก็ถูกสะกดจิตเช่นกัน
ผลตอบรับ

มิวสิควิดีโอเพลง "เมสเมอร์ไรเซอร์" ที่อัปโหลดลงบนยูทูบ ทำยอดผู้ชมได้ 10 ล้านครั้งเมื่อวันที่ 11 พฤษภาคม พ.ศ. 2567 หรือ 13 วันต่อมาหลังจากเพลงถูกปล่อยตัว เมื่อวันที่ 27 มิถุนายน พ.ศ. 2567 วิดีโอทำยอดผู้ชมเกิน 50 ล้านครั้ง channel ได้ทำภาพประกอบเพื่อเป็นที่ระลึกในวันต่อมา เพลงนี้ทำยอดผู้ชมบนยูทูบถึง 100 ล้านครั้งในวันที่ 17 พฤศจิกายน จนกลายเป็นเพลงโวคาลอยด์ที่มียอดชมถึง 100 ล้านครั้งเร็วที่สุดในประวัติศาสตร์ (6 เดือนและ 21 วัน) เพลงนี้ยังสร้างแรงบันดาลใจให้กับอินเทอร์เน็ตมีมเป็นจำนวนมากด้วย แพทริก เซนท์ ไมเคิล ได้กล่าวว่าเพลงนี้ "แสดงให้เห็นว่ามิกุและซอฟต์แวร์ที่เธอเป็นตัวแทนนั้นยังคงมีความสำคัญต่อดนตรีของยุค 2020 อย่างไร"
เมื่อวันที่ 2 ตุลาคม พ.ศ. 2567 เพลงนี้ได้ถูกเพิ่มเข้าไปในเกมดนตรีจับจังหวะของเซกาที่ชื่อว่า ฮัตสึเนะ มิกุ: คัลเลอร์ฟูลสเตจ นอกจากนี้เพลงดังกล่าวยังถูกรวมอยู่ใน "CHUNITHM" เมื่อวันที่ 12 ธันวาคม พ.ศ. 2567 อีกด้วย
ความสำเร็จ

เพลงนี้เปิดตัวด้วยอันดับ 8 บนชาร์ต "Billboard Japan Niconico VOCALOID SONGS TOP20" ประจำสัปดาห์  ต่อมาครองอันดับหนึ่งของชาร์ตเป็นเวลา 5 สัปดาห์ติดต่อกัน และเข้าสู่อันดับ 20 ของ "Japan Songs (เกาหลีใต้)" เป็นเวลา 3 สัปดาห์ติดต่อกัน นอกจากนี้ยังเปิดตัวที่อันดับ 65 บนชาร์ตบิลบอร์ดเจแปนฮอต 100 เมื่อวันที่ 29 พฤษภาคม 2024 เมื่อวันที่ 30 พฤษภาคม พ.ศ. 2567 เพลงนี้ขึ้นถึงอันดับที่ 13 บน "Billboard Global Japan Songs excl. Japan chart" นอกจากนี้ เพลงดังกล่าวยังขึ้นถึงอันดับ 3 บนชาร์ต "Heatseekers Songs" อีกด้วย ในเดือนมิถุนายน พ.ศ. 2567 เพลงนี้ติดอันดับในชาร์ตครึ่งปีของ Niconico Vocaloid Songs Top 20 ของ Billboard Japan ที่อันดับ 6 หลังจากเพลงถูกปล่อยตัวมาเป็นเวลา 5 สัปดาห์ อีกทั้งเพลงนี้ยังติดอันดับชาร์ต "Billboard Japan 2024 Niconico Vocaloid Songs Top 20' Year-end" ที่อันดับ 2 อีกด้วย
เพลงนี้ติดอันดับ 2 บนชาร์ต "YouTube Japan Daily Top Music Videos" เมื่อวันที่ 13 พฤษภาคม พ.ศ. 2567 รวมถึงเปิดตัวที่อันดับ 5 บนชาร์ต "YouTube Japan Weekly Top Songs" เมื่อวันที่ 22 พฤษภาคม พ.ศ. 2567 นอกจากนี้ "Mesmerizer" ยังกลายเป็นคำที่ถูกค้นหามากที่สุดประจำสัปดาห์บน "Nico Nico Pedia" ในวันที่ 8 พฤษภาคม พ.ศ. 2567
ผลงาน > ผลงานรายสัปดาห์

| ชาร์ต (2024) | จุดสูงสุด |
| --- | --- |
ประเทศญี่ปุ่น (บิลบอร์ดเจแปนฮอต 100) : 65
Global (Billboard Global Japan Songs excl. Japan): 13
Heatseekers Songs (Billboard Japan): 3
ประวัติการเปิดตัว

| ภูมิภาค | วันที่ | รูปแบบ |
| --- | --- | --- |
| โลก | 17 พฤษภาคม ค.ศ. 2024 (2024-05-17) | ดาวน์โหลดแบบดิจิทัล สตรีม |
แหล่งข้อมูลอื่น

"Mesmerizer" บน Niconico
วัลเทอร์ ฟ็อน ไรเชอเนา

| วัลเทอร์ ฟ็อน ไรเชอเนา |
| --- | --- |
วัลเทอร์ ฟ็อน ไรเชอเนาใน ค.ศ. 1933
ชื่อเกิด: วัลเทอร์ คาร์ล แอ็นสท์ เอากุสท์ ฟ็อน ไรเชอเนา
เกิด: 8 ตุลาคม ค.ศ. 1884(1884-10-08) คาลส์รูเออ, แกรนด์ดัชชีบาเดิน, จักรวรรดิเยอรมัน
เสียชีวิต: 17 มกราคม ค.ศ. 1942(1942-01-17) (57 ปี) ปอลตาวา, สหภาพโซเวียต
รับใช้:  เยอรมนี  เยอรมนี   ไรช์เยอรมัน
ประจำการ: ค.ศ. 1903–1942
ชั้นยศ: จอมพล
บังคับบัญชา: กองทัพที่ 10 กองทัพที่หก
การยุทธ์: สงครามโลกครั้งที่สอง การบุกครองโปแลนด์  ยุทธการที่ฝรั่งเศส  ปฏิบัติการบาร์บารอสซา 
บำเหน็จ: กางเขนเหล็กกางเขนอัศวิน
ลายมือชื่อ: 
วัลเทอร์ คาร์ล แอ็นสท์ เอากุสท์ ฟ็อน ไรเชอเนา (เยอรมัน: Walter Karl Ernst August von Reichenau) เป็นจอมพลแห่งกองทัพบกของนาซีเยอรมนีในช่วงสงครามโลกครั้งที่สอง ไรเชอเนาคอยบัญชาการต่อกองทัพที่หก ในช่วงการบุกครองเบลเยียมและฝรั่งเศส ในช่วงปฏิบัติการบาร์บาร็อสซา การบุกครองสหภาพโซเวียต เขายังคงคอยบัญชาการกองทัพที่ 6 ในฐานะส่วนหนึ่งของกองทัพกลุ่มใต้ในการเข้ายึดครองยูเครนและรุกเข้าลึกภายในรัสเซีย
ในขณะที่บัญชาการกองทัพที่ 6 ในช่วงปฏิบัติการบาร์บาร็อสซา ค.ศ. 1941 เขาได้ออกคำสั่งความรุนแรง(Severity Order)ซึ่งเป็นที่ฉาวโฉ่ ซึ่งเปิดทางให้ทหารเยอรมันทำการสังหารพลเรือนชาวยิวบนแนวรบด้านตะวันออก ทหารของไรเชอเนาได้ร่วมมือกับหน่วยไอน์ซัทซ์กรุพเพินแห่งเอ็สเอ็ส ในการสังหารหมู่ชาวยิวมากกว่า 33,000 คนที่บาบึนยาร์ และให้ความช่วยเหลือในการก่ออาชญากรรมต่อมนุษยชาติอื่น ๆ ที่เกิดขึ้นในพื้นที่ภายใต้บังคับบัญชาของเขาในช่วงฮอโลคอสต์
ไรเชอเนาชื่นชอบกีฬาการวิ่งแบบบนทางวิบาก(cross-country)จนติดเป็นนิสัย และเกิดอาการช็อกหมดสติจากโรคหลอดเลือดสมอง ภายหลังจากที่เขาวิ่งเป็นกิจวัตรประจำวันในสภาพอากาศที่หนาวจัด เมื่อวันที่ 14 มกราคม ค.ศ. 1942 จากนั้นเขาก็ได้รับบาดเจ็บที่ศีรษะอย่างรุนแรง เมื่อเครื่องบินที่พาเขากลับไปที่เมืองไลพ์ซิกเพื่อรักษาพยาบาล เกิดอุบัติเหตุในขณะลงจอดที่แลมแบร์ก ไม่ว่าเขาจะเสียชีวิตจากโรคหลอดเลือดสมองหรือมาจากอาการบาดเจ็บจากเครื่องบินตกซึ่งไม่อาจทราบสาเหตุได้ เขาได้ถูกแทนที่ในบังคับบัญชาการกองทัพกลุ่มใต้โดยเฟดอร์ ฟ็อน บ็อค ฮิตเลอร์จัดรัฐพิธีศพให้เขาอย่างสมเกียรติ
| ก่อนหน้า |  | วัลเทอร์ ฟ็อน ไรเชอเนา |  | ถัดไป |
| --- | --- | --- | --- | --- |
| พลตรี แฟรดีนันท์ ฟ็อน แบรเดา |  | ปลัดกระทรวงไรชส์แวร์  (1 กุมภาพันธ์ 1933 - 1 กุมภาพันธ์ 1934) |  | ตัวเอง   (ในตำแหน่งปลัดแวร์มัคท์) |
| ตัวเอง   (ในตำแหน่งปลัดกระทรวงฯ) |  | ปลัดแวร์มัคท์  (1 กุมภาพันธ์ 1934 - 30 กันยายน 1935) |  | พลตรี วิลเฮ็ล์ม ไคเทิล |
| จอมพล แกร์ท ฟ็อน รุนท์ชเต็ท |  | ผู้บัญชาการกลุ่มทัพใต้   (1 ธันวาคม 1941 – 12 มกราคม 1942) |  | จอมพล เฟดอร์ ฟ็อน บ็อค |
ไปต่างโลกก็ต้องไปกับสมาร์ทโฟนสิ

| --- | --- |
ไปต่างโลกก็ต้องไปกับสมาร์ทโฟนสิ
หน้าปกหนังสือไลต์โนเวลเล่มแรกฉบับภาษาไทย
異世界はスマートフォンとともに (Isekai wa Sumātofon to Tomo ni)
ชื่อภาษาอังกฤษ: In Another World with My Smartphone
แนว: จินตนิมิต, ฮาเร็ม, ต่างโลก
นวนิยายชุด
เขียนโดย: ฟุยุฮาระ พาโทระ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 8 เมษายน พ.ศ. 2556 – 18 พฤศจิกายน พ.ศ. 2567
ไลต์โนเวล
เขียนโดย: ฟุยุฮาระ พาโทระ
วาดภาพโดย: เอจิ อุซัตสึกะ
สำนักพิมพ์: ฮอบบี้ เจแปน
สำนักพิมพ์ภาคภาษาไทย: กวีบุ๊ค
ในเครือ: HJ Novels
กลุ่มเป้าหมาย: ชาย
วางจำหน่ายตั้งแต่: 22 พฤษภาคม พ.ศ. 2558 – ปัจจุบัน
จำนวนเล่ม:  30    27
มังงะ
วาดภาพโดย: Soto
สำนักพิมพ์: คาโดกาวะโชเต็ง
นิตยสาร: Comp Ace
กลุ่มเป้าหมาย: เซเน็ง
วางจำหน่ายตั้งแต่: 26 พฤศจิกายน พ.ศ. 2559 – ปัจจุบัน
จำนวนเล่ม: 14
อนิเมะโทรทัศน์
กำกับโดย: Takeyuki Yanase (ฤดูกาลแรก) โยชิอากิ อิวาซากิ (ฤดูกาลที่ 2)
อำนวยการสร้างโดย: Hiromi Sueta Ryuji Kasamatsu เคนจิ ฮามาดะ Shigeto Nihei Yasuyuki Iwanami Hideo Momoda
เขียนบทโดย: นัตสึโกะ ทากาฮาชิ (ฤดูกาลแรก) Deko Akao (ฤดูกาลที่ 2)
ดนตรีโดย: Exit Tunes (ฤดูกาลแรก) Kei Yoshikawa (ฤดูกาลที่ 2) ยามาดะ โคเฮ (ฤดูกาลที่ 2)
สตูดิโอ: Ashi Productions (ฤดูกาลแรก) เจซีสตาฟ (ฤดูกาลที่ 2)
ถือสิทธิ์โดย: เมเดียลิงก์
เครือข่าย: AT-X, โตเกียวเอ็มเอกซ์, BS11
ฉาย:  11 กรกฎาคม พ.ศ. 2560  –  19 มิถุนายน พ.ศ. 2566
ตอน: 24
 สถานีย่อยการ์ตูนญี่ปุ่น
ไปต่างโลกก็ต้องไปกับสมาร์ทโฟนสิ หรือ ไปต่างโลกกับสมาร์ทโฟน (ญี่ปุ่น: 異世界はスマートフォンとともに; โรมาจิ: Isekai wa Sumātofon to Tomo ni) เป็นซีรีส์ไลต์โนเวลญี่ปุ่น เขียนโดยฟุยุฮาระ พาโทระ และวาดภาพโดยเอจิ อุซัตสึกะ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ตั้งแต่เดือนเมษายน พ.ศ. 2556 ถึงพฤศจิกายน พ.ศ. 2567 ต่อมาถูกซื้อโดย Hobby Japan เพื่อตีพิมพ์เป็นไลต์โนเวล มังงะดัดแปลงโดย Soto ได้รับการเผยแพร่ใน Comp Ace ของคาโดกาวะโชเต็ง ในเดือนพฤศจิกายน พ.ศ. 2559 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Ashi Productions ออกอากาศตั้งแต่เดือนกรกฎาคมถึงกันยายน พ.ศ. 2560 ส่วนฤดูกาลที่ 2 โดยสตูดิโอเจซีสตาฟ ออกอากาศตั้งแต่เดือนเมษายนถึงมิถุนายน พ.ศ. 2566
สื่อ > ไลต์โนเวล

ซีรีส์นี้เริ่มตีพิมพ์บนเว็บไซต์นิยายออนไลน์โชเซ็ตสึกะ นิ นาโร ตั้งแต่วันที่ 8 เมษายน พ.ศ. 2556 ต่อมาได้ตีพิมพ์เป็นไลต์โนเวลโดย Hobby Japan ตั้งแต่วันที่ 22 พฤษภาคม พ.ศ. 2558 เล่มที่ 27 วางจำหน่ายเมื่อวันที่ 19 ตุลาคม พ.ศ. 2565 ไลต์โนเวลวาดภาพประกอบโดยเอจิ อุซัตสึกะ
สื่อ > มังงะ

มังงะดัดแปลงโดย Soto เริ่มตีพิมพ์ในนิตยสาร Comp Ace ในเดือนมกราคม พ.ศ. 2560 โดยมีการรวบรวมไว้เป็นเล่ม (ทังโกบง) 2 เล่มแรกออกในเดือนมิถุนายนและกรกฎาคม พ.ศ. 2560 และเล่มที่ 3 ในเดือนกุมภาพันธ์ พ.ศ. 2561
สื่อ > อนิเมะ

บทความหลัก: รายชื่อตอนในไปต่างโลกก็ต้องไปกับสมาร์ทโฟนสิ
ซีรีส์อนิเมะโทรทัศน์ได้รับการดัดแปลงและประกาศ ที่กำกับซีรีส์อนิเมะโดย Takeyuki Yanase เขียนบทโดย Natsuko Takahashi และแอนิเมชั่นโดย Production Reed ออกอากาศตั้งแต่วันที่ 11 กรกฎาคม ถึง 26 กันยายน พ.ศ. 2560
ฤดูกาลที่ 2 ได้รับการประกาศเมื่อวันที่ 15 เมษายน พ.ศ. 2565 แอนิเมชั่นโดยสตูดิโอเจซีสตาฟ กำกับซีรีส์อนิเมะโดย Yoshiaki Iwasaki โดยมี Deko Akao เรียบเรียงซีรีส์ ออกแบบตัวละครและหัวหน้าผู้กำกับแอนิเมชั่นโดย Chinatsu Kameyama และเพลงประกอบโดย Kei Yoshikawa และ Kōhei Yamada นักแสดงจะกลับมารับบทบาทเดิมจากฤดูกาลแรกและดราม่าซีดี จะฉายในเดือนเมษายน พ.ศ. 2566
เพลงประกอบอนิเมะ > เพลงเปิด (Opening)

เพลง "Another World" โดย AŌP
เพลงประกอบอนิเมะ > เพลงปิด (Ending)

เพลง "Junjō Emotional" (純情エモーショナル, Pure Emotional) โดย Maaya Uchida, Yui Fukuo, Chinatsu Akatsuki, Marika Kouno, Nanami Yamashita และ Sumire Uesaka
ผลตอบรับ

ไปต่างโลกก็ต้องไปกับสมาร์ทโฟนสิได้รับความนิยมอย่างมากในเว็บไซต์นิยายออนไลน์โชเซ็ตสึกะ นิ นาโร โดยมียอดเข้าชมมากกว่า 100,000,000 ครั้ง
จะเป็นของเธอตลอดไป

| "จะเป็นของเธอตลอดไป" |
| --- | --- |

เพลงโดยGHOST
วางจำหน่าย: 5 เมษายน พ.ศ. 2560
บันทึกเสียง: พ.ศ. 2560
แนวเพลง: ป็อปร็อก
ความยาว: 4:18
ค่ายเพลง: มีเรคคอร์ดส (มิวสิกมูฟเอนเตอร์เทนเมนต์)
ผู้ประพันธ์เพลง: ฟองเบียร์ (ปฏิเวธ อุทัยเฉลิม)
โปรดิวเซอร์: นที แสนทวี วิสารท กุลศิริ

มิวสิกวิดีโอ
"จะเป็นของเธอตลอดไป" ที่ยูทูบ
 
จะเป็นของเธอตลอดไป เป็นซิงเกิลของวงของ GHOST ในปี พ.ศ. 2560 ที่ประกอบด้วยอดีตสมาชิก 3 คนของเอบีนอร์มัล (โอ่ง และเก่ง) พร้อมด้วยเอก Sleeping Sheep ในปี พ.ศ. 2560 โดยก่อนหน้านี้ หนึ่งในสมาชิกของวงอย่าง หนีด-สิทธิพันธ์ บุญจันทร์ ในตำแหน่งมือกลองจะลาออกจากวงไป ทำให้เหลือเพียง เอก-เก่ง-โอ่ง ที่เดินหน้าทำงานเพลงต่อสังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย GHOST เพลงนี้ออกจำหน่ายครั้งแรกในวันที่ 5 เมษายน พ.ศ. 2560 ในร้านค้าไอทูนส์
เนื้อหาของเพลงนี้พูดถึงรักแท้ และคำสัญญาที่มอบให้คนรักว่าจะดูแลเธอไม่ว่าจะเป็นช่วงเวลาที่ดีหรือร้ายก็ตาม และมิวสิกวิดีโอได้เอาเรื่องราวความรักของผู้หญิงที่ทำงานกลางคืน ซึ่งหลายคนอาจมองว่าพวกเธอไม่มีวันได้เจอรักแท้มานำเสนอ
ผู้มีส่วนร่วมทำเพลง

สุทธิเทพ สัตนาโค (เอก) - ร้องนำ
นที แสนทวี (เก่ง) – เบส โปรดิวเซอร์
วิสารท กุลศิริ (โอ่ง) – กีต้าร์ โปรดิวเซอร์
ฟองเบียร์ (ปฏิเวธ อุทัยเฉลิม) – เนื้อร้อง ทำนอง
ดนุภพ กมล – มิกซ์เพลง
ชาร์ต

เพลง "จะเป็นของเธอตลอดไป" ได้คว้าอันดับ 7 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดหลังเปิดขาย 1 วันในไอทูนส์
| ชาร์ต (พ> ศ. 2560) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต (โหมดเพลงร็อก): 1
ไอทูนส์สโตร์ไทยแลนด์ ท็อปชาร์ต (โหมดเพลงทั้งหมด): 7

อีเอฟเอ็ม ชาร์ต 94 ท็อป แอรเพลย์: 31
กระทิงแดง

บทความนี้เกี่ยวกับเครื่องดื่มชูกำลัง สำหรับขบวนการทางการเมืองในประเทศไทย ดูที่ ขบวนการกระทิงแดง
กระทิงแดง (อังกฤษ: Red Bull) เป็นเครื่องดื่มชูกำลังยี่ห้อหนึ่ง มีส่วนผสมหลักได้แก่ น้ำตาล กาเฟอีน และแร่ธาตุอื่น ๆ ผลิตโดยบริษัทในประเทศไทย
กระทิงแดงเป็นที่นิยมของผู้ใช้แรงงานมาเป็นเวลานาน เนื่องจากทำให้ตื่นตัว และเมื่อไม่นานมานี้ ก็ได้ขยายรวมถึงกลุ่มนักเดินทาง พนักงานรุ่นใหม่ที่นิยมทำงานล่วงเวลา และนักเที่ยวที่นิยมผสมกระทิงแดงกับเครื่องดื่มอื่น ๆ โดยเฉพาะเหล้าวอดก้า[ต้องการอ้างอิง] ปัจจุบัน กระทิงแดงมีขายในหลายประเทศทั่วโลกและได้รับความนิยมอย่างมาก
ผู้ก่อตั้ง

นายเฉลียว อยู่วิทยาเป็นประธานกรรมการและผู้ก่อตั้ง
ผลิตภัณฑ์

ในปี พ.ศ. 2524 บริษัท กระทิงแดง ออกวางจำหน่าย กระทิงแดงแบบขวดบรรจุ 150 ซี.ซี. โดยใช้เครื่องหมายการค้ารูปกระทิงแดงคู่ ให้ความหมายถึง พละกำลัง
ต่อมาปี 2531 บริษัทฯ ยังได้นำเครื่องดื่ม กระทิงแดง โดยมอบหมายให้ Mr. Dietrich Mateschitez ไปเริ่มทำตลาดในประเทศเยอรมันและออสเตรีย และขยายธุรกิจครอบคลุมกว่า 108 ประเทศทั่วโลกโดยในปัจจุบัน Mr.Dietrich Mateschitz ดำรงตำแหน่ง Director of International Marketing Red Bull GmbH. ซึ่งสำนักงานใหญ่ที่ตั้งอยู่ในประเทศออสเตรีย ที่ดูแลธุรกิจทั้งทางด้านการผลิตและจัดจำหน่าย เรดบูล ให้กับประเทศต่างๆ ทั้งในทวีปยุโรป อเมริกา และออสเตรเลีย
ปัจจุบันนอกจากสำนักงานและโรงงานในประเทศไทยและประเทศออสเตรียแล้ว บริษัทฯ ยังได้ลงทุนสร้างโรงงานเพื่อผลิตและจัดจำหน่าย เครื่องดื่มกระทิงแดง ในเวียดนาม, จีน และอินโดนีเซียอีกด้วย โดยทุกสำนักงาน และโรงงานการผลิตยังคงยึดมั่นในการรักษาคุณภาพ ของสินค้าในระดับมาตรฐานสากลและเป็นที่ยอมรับของผู้บริโภคทั่วโลกตลอดมา
โดยตราสินค้าที่ใช้ทั่วโลกเป็น Red Bull
กิจกรรมการละเล่นของไทย > โครงการกระดานดำกับกระทิงแดง

โครงการกระดานดำกับกระทิงแดง เป็นโครงการสนับสนุนทุนสำหรับการออกค่ายอาสาพัฒนาของนักศึกษาในประเทศไทย ซึ่งเป็นกองทุนที่จัดตั้งโดย บริษัท เครื่องดื่มกระทิงแดง จำกัด เริ่มก่อตั้งกองทุนครั้งแรกในปี พ.ศ. 2544 โดยให้นักศึกษาเขียนโครงการเพื่อขอรับการสนับสนุนงบประมาณในปี พ.ศ. 2545 เป็นปีแรก โดยให้การสนับสนุนโครงการละ 100,000 บาท รวม 10 โครงการ
ปัจจุบันโครงการกระดานดำกับกระทิงแดง ได้รับการดูแลโดย สุทธิรัตน์ อยู่วิทยา บุตรสาวเฉลียว อยู่วิทยา
กิจกรรมการละเล่นของไทย > โครงการกระดานดำกับกระทิงแดง > หนังสือกระดานดำเดินทาง

ในโอกาสครบรอบ 5 ปี โครงการกระดานดำกับกระทิงแดง ได้มีการจัดทำหนังสือที่ระลึกรวบรวม 10 โครงการเด่นของสมาชิกกระดานดำกับกระทิงแดง โดยการถ่ายทอดประสบการณ์ของประธานค่ายอาสา 10 คน ที่ได้รับทุนจากโครงการกระดานดำกับกระทิงแดง
กิจกรรมการละเล่นของไทย > ทีมกีฬา

กระทิงแดงในต่างประเทศหรือ เรดบูล เป็นเจ้าของทีมกีฬาหลายทีม ได้แก่
นิวยอร์กเร็ดบุลส์ ทีมฟุตบอลในสหรัฐ
แอร์เบ ไลพ์ซิช ทีมฟุตบอลในเยอรมนี
เร็ดบุลซัลทซ์บวร์ค ทีมฟุตบอลในออสเตรีย
เร็ดบุลบรากังชีนู ทีมฟุตบอลในบราซิล
เร็ดบุลกานา ทีมฟุตบอลในกานา
แอสตันมาร์ตินเร็ดบุลเรซซิง ทีมแข่งรถสูตรหนึ่งในออสเตรีย
สกูเดเรียอัลฟาทอรีฮอนด้า ทีมแข่งรถสูตรหนึ่งในอิตาลี
ทีมเร็ดบุลเรซซิง ทีมแข่งรถประเภทนาสคาร์
เอเซเร็ดบุลซัลทซ์บวร์ค ทีมฮอกกี้น้ำแข็งในออสเตรีย
เร็ดบุลเคทีเอ็มแฟกทรีเรซซิง ทีมแข่งรถจักรยานยนต์วิบาก และทีมแข่ง MotoGP ของประเทศออสเตรีย
เรดบูล เคทีเอ็ม เท็ก3 ทีมแข่ง MotoGP และ Moto3 / เทช3 อี-เรซซิง ทีมแข่ง MotoE ของประเทศฝรั่งเศส
เร็ดบุล โอจี ทีมแข่งเกม DOTA2
นอกจากนี้เรดบูลยังเป็นสปอนเซอร์ให้กับทีมกีฬาอื่นเช่น ลีกแข่งขันทางอากาศ เร็ดบุลแอร์เรซเวิลด์ซีรีส์ (Red Bull Air Race World Series) และเร็ดบุลบาราโก ทีมบาสเกตบอลในฟิลิปปินส์  และในส่วนของประเทศไทยก็ยังเป็นผู้สนับสนุนการแข่งขันกีฬาอีกหลายชนิดด้วย เช่น วงการมวยสากล โดยเริ่มจากการป้องกันตำแหน่งแชมป์โลกรุ่น 105 ปอนด์ ครั้งที่ 5 ของสหพันธ์มวยนานาชาติ (IBF) ของรัตนพล ส.วรพิน นักมวยเจ้าของตำแหน่งชาวไทย  กับรอนนี่ มากราโม ผู้ท้าชิงชาวฟิลิปปินส์ ที่อำเภอบางมูลนาก จังหวัดพิจิตร เมื่อวันที่ 27 กุมภาพันธ์ พ.ศ. 2537
ระเบียงภาพ

รถโฆษณากระทิงแดงในยุโรป
ทีมฟุตบอลเรดบูลซาลซ์บูร์ก
แหล่งข้อมูลอื่น

เว็บไซต์อย่างเป็นทางการ เก็บถาวร 2013-08-07 ที่ เวย์แบ็กแมชชีน
เว็บไซต์เรดบูลในประเทศไทย เก็บถาวร 2009-06-15 ที่ เวย์แบ็กแมชชีน
แอ็นสท์ บุช (จอมพล)

| แอ็นสท์ บุช |
| --- | --- |

เกิด: 6 กรกฎาคม ค.ศ. 1885 เอ็สเซิน, จักรวรรดิเยอรมัน
เสียชีวิต: 17 กรกฎาคม ค.ศ. 1945 (อายุ 60 ปี) Camp Aldershot, สหราชอาณาจักร
สุสาน: Cannock Chase German war cemetery
รับใช้:  เยอรมนี (ถึง ค.ศ. 1918)  เยอรมนี (ถึง ค.ศ. 1933)  ไรช์เยอรมัน
แผนก/สังกัด: กองทัพบก
ประจำการ: 1904–1945
ชั้นยศ: จอมพล
บังคับบัญชา: กลุ่มทัพกลาง กองทัพที่ 16 VIII Army Corps
การยุทธ์: สงครามโลกครั้งที่หนึ่ง แนวรบด้านตะวันตก สงครามโลกครั้งที่สอง การบุกครองโปแลนด์  ยุทธการที่ฝรั่งเศส  ปฏิบัติการบาร์บารอสซา  ปฏิบัติการบากราติออน 
บำเหน็จ: พัวร์เลอเมรีท กางเขนเหล็กกางเขนอัศวินประดับด้วยใบโอ๊ก
ลายมือชื่อ: 
จอมพล แอ็นสท์ แบร์นฮาร์ท วิลเฮ็ล์ม บุช (เยอรมัน: Ernst Bernhard Wilhelm Busch; 6 กรกฎาคม ค.ศ. 1885 – 17 กรกฎาคม ค.ศ. 1945) เป็นจอมพลชาวเยอรมันในช่วงสงครามโลกครั้งที่สอง ซึ่งได้เป็นผู้บัญชาการในกองทัพที่ 16 และต่อมาอยู่ในกลุ่มทัพกลาง เขาได้รับเหรียญกางเขนเหล็กกางเขนอัศวินประดับด้วยใบโอ๊ก
บุชได้เข้าเป็นทหารราบทำการต่อสู้รบบนแนวรบด้านตะวันตกในช่วงสงครามโลกครั้งที่หนึ่งและภายหลังสงคราม เขาได้ถูกประจำการในกองทัพไรชส์แวร์ เขาได้ก้าวหน้าอย่างต่อเนื่องในระดับอาวุโสและใน ค.ศ. 1936 เขาได้ตำแหน่งยศเป็นพลตรีและเป็นผู้บัญชาการในกองพลทหารราบที่ 23 ในช่วงการบุกครองโปแลนด์ เขาได้เป็นผู้บัญชาการในเหล่าทัพที่ 8 ใน ค.ศ. 1940 เขาได้รับการแต่งตั้งให้เป็นผู้บัญชาการในกองทัพที่ 16,เขาได้นำการรบในยุทธการที่ฝรั่งเศสและการสู้รบบนแนวรบด้านตะวันออกในช่วงแรก ในเดือนตุลาคม ค.ศ. 1943 เขาได้รับเลื่อนตำแหน่งให้เป็นจอมพลและแต่งตั้งให้เป็นผู้บัญชาการกลุ่มทัพกลาง แต่ต่อมากลับถูกปลดออกในเดือนมิถุนายน ภายหลังจากกลุ่มทัพกลางภายใต้การบัญชาของเขาได้พบกับความพินาศอันย่อยยับในช่วงปฏิบัติการบากราติออนของกองทัพแดงแห่งสหภาพโซเวียต ต่อมาเขาก็ได้เป็นผู้บัญชาการกลุ่มทัพตะวันตกเฉียงเหนือในช่วงเดือนสุดท้ายของสงครามและถูกจับเป็นเชลยศึกของกองทัพอังกฤษจนกระทั่งได้เสียชีวิตลง
| ก่อนหน้า |  | แอ็นสท์ บุช (จอมพล) |  | ถัดไป |
| --- | --- | --- | --- | --- |
| จอมพล กึนเทอร์ ฟ็อน คลูเกอ |  | ผู้บัญชาการกลุ่มทัพกลาง   (29 ตุลาคม 1943 – 28 มิถุนายน 1944) |  | จอมพล วัลเทอร์ โมเดิล |
| พลเอกอาวุโส โยฮันเนิส บลัสโควิทซ์ |  | ผู้บัญชาการกลุ่มทัพตะวันตกเฉียงเหนือ   (20 มีนาคม – 4 พฤษภาคม 1945) |  | ไม่มี: เยอรมนียอมจำนน |
วิลเฮ็ล์ม ริทเทอร์ ฟ็อน เลพ

| วิลเฮ็ล์ม ริทเทอร์ ฟ็อน เลพ |
| --- | --- |
เลพในปี ค.ศ.1940
ชื่อเกิด: วิลเฮ็ล์ม โยเซ็ฟ ฟรันทซ์ เลพ
เกิด: 5 กันยายน ค.ศ. 1876(1876-09-05)
เสียชีวิต: 29 เมษายน ค.ศ. 1956(1956-04-29) (79 ปี)
รับใช้:    เยอรมนี   เยอรมนี   ไรช์เยอรมัน 
แผนก/สังกัด:   กองทัพบาวาเรีย  ไรชส์แฮร์ (กองทัพบก)  กองทัพบก (แวร์มัคท์) 
ประจำการ: 1895–1938; 1939–1945
ชั้นยศ:  จอมพล
การยุทธ์:  กบฏนักมวย  สงครามโลกครั้งที่หนึ่ง  สงครามโลกครั้งที่สอง ยุทธการที่ฝรั่งเศส  ปฏิบัติการบาร์บาร็อสซา ปฏิบัติการบอลติก  การรุกคืบ ณ เลนินกราด  การล้อมเลนินกราด 
บำเหน็จ:   กางเขนอัศวินแห่งกางเขนเหล็ก 
ลายมือชื่อ: 
วิลเฮ็ล์ม ริทเทอร์ ฟ็อน เลพ (เยอรมัน: Wilhelm Ritter von Leeb) เป็นจอมพลชาวเยอรมันและอาชญากรสงครามในช่วงสงครามโลกครั้งที่สอง ในช่วงปฏิบัติการบาร์บารอสซาในการรุกรานสหภาพโซเวียต เขาได้บัญชาการในกองทัพกลุ่มเหนือและให้ความร่วมมืออย่างใกล้ชิดกับหน่วยเอ็สเอ็ส-ไอน์ซัทซ์กรุพเพิน หน่วยกองกำลังทีมสังหารที่ได้รับมอบหมายให้ทำการสังหารชาวยิวซึ่งเป็นส่วนหนึ่งของการล้างชาติโดยนาซี
เลพเป็นผู้ได้รับผลประโยชน์จากการคอร์รัปชันของอดอล์ฟ ฮิตเลอร์ สำหรับนายทหารระดับชั้นอาวุโสในแวร์มัคท์ ซึ่งได้รับมาเป็นประจำอย่างถูกกฎหมาย ค่าจ้างยังเป็นความลับตลอดสงครามและช่วงหนึ่งได้รับของขวัญที่มีมูลค่า 250,000 ไรชส์มาร์คในปี ค.ศ. 1941 และได้รับอสังหาริมทรัพย์ที่มีมูลค่า 638,000 ไรชส์มาร์คในปี ค.ศ. 1943 ภายหลังสงคราม เลพได้พยายามต่อสู้คดีในการพิจารณาคดีกองบัญชาการทหารสูงสุด (High Command Trial) ซึ่งเป็นส่วนหนึ่งของการพิจารณาเนือร์นแบร์คครั้งหลัง เขาถูกตัดสินว่ามีความผิดในข้อหาก่ออาชญากรรมต่อมนุษยชาติและถูกจำคุกเป็นเวลา 3 ปี
| ก่อนหน้า |  | วิลเฮ็ล์ม ริทเทอร์ ฟ็อน เลพ |  | ถัดไป |
| --- | --- | --- | --- | --- |
| ไม่มี |  | ผู้บัญชาการกลุ่มทัพ C  (20 มิถุนายน 1941 – 22 มิถุนายน 1941) |  | (ว่างจนถึง 1943) จอมพลอัลแบร์ท เค็สเซิลริง |
| จอมพล เฟดอร์ ฟ็อน บ็อค |  | ผู้บัญชาการกลุ่มทัพเหนือ   (22 มิถุนายน 1941 – 17 มกราคม 1942) |  | จอมพล เกออร์ค ฟ็อน คึชเลอร์ |
สถาบันการจัดการปัญญาภิวัฒน์

| --- | --- |

ชื่อย่อ: พีไอเอ็ม / PIM
คติพจน์: • คำขวัญ สร้างมืออาชีพด้วยมืออาชีพ  • ปรัชญา การศึกษาคือบ่อเกิดแห่งภูมิปัญญา  • วิสัยทัศน์ สร้างบัณฑิตมืออาชีพด้วยการเรียนรู้จากประสบการณ์จริง 
ประเภท: สถาบันอุดมศึกษาเอกชน
สถาปนา: 9 มีนาคม พ.ศ. 2550
ผู้สถาปนา: บริษัท ซีพี ออลล์ จำกัด (มหาชน)
อธิการบดี: รองศาสตราจารย์ ดร. สมภพ มานะรังสรรค์
ผู้ศึกษา: 20,000 คน (2567)
ที่ตั้ง: • วิทยาเขตแจ้งวัฒนะ 85/1 หมู่ 2 ถนนแจ้งวัฒนะ ตำบลบางตลาด อำเภอปากเกร็ด จังหวัดนนทบุรี 11120
วิทยาเขต: วิทยาเขตอีอีซี (อู่ตะเภา) ตำบลนาจอมเทียน อำเภอสัตหีบ จังหวัดชลบุรี
สี:   สีเขียว   สีทอง
เว็บไซต์: www.pim.ac.th

สถาบันการจัดการปัญญาภิวัฒน์ (อังกฤษ: Panyapiwat Institute of Management)  หรือ พีไอเอ็ม เป็นสถาบันอุดมศึกษาที่ได้รับการสนับสนุนการจัดตั้งจากบริษัท ชีพี ออลล์ จำกัด (มหาชน) ในเครือเจริญโภคภัณฑ์ โดยได้รับการรับรองวิทยฐานะจากกระทรวงการอุดมศึกษาวิทยาศาสตร์ วิจัยและนวัตกรรม เพื่อจัดการเรียนการสอนและให้ปริญญาในระดับปริญญาตรี ปริญญาโท และปริญญาเอก พีไอเอ็มเป็นสถาบันอุดมศึกษาเฉพาะทางที่เป็นการเรียนการสอนแบบ Work-based Education มาขับเคลื่อนสถาบันในฐานะมหาวิทยาลัยแห่งองค์กรธุรกิจ (Corporate University) ที่มีความแตกต่างด้วยความเป็นเลิศทางวิชาการ อีกทั้งยังมุ่งเน้นให้นักศึกษาได้เรียนรู้จากการฝึกปฏิบัติงานจริง
พีไอเอ็มติดอันดับ 1 ของประเทศไทย และอันดับ 5 ของทวีปเชีย ด้านการจัดการเรียนการสอน (Teaching & Learning) ในระดับปริญญาตรี รวมทั้งผลการจัดอันดับภาพรวมทุกด้าน เป็นอันดับ 7 ของมหาวิทยาลัยไทย จากการจัดอันดับของ U-Multirank ในปี 2564
(ข้อมูลจาก U-Multirank สถาบันจัดอันดับสถาบันอุดมศึกษาระดับสากลที่ได้รับการสนับสนุนจาก โครงการ Erasmus+ ของสหภาพยูโรป เมื่อเดือนตุลาคม พ.ศ. 2564)
สัญลักษณ์ประจำสถาบัน

ช่อมะกอก โล่ ริบบิ้น เป็นตราประจำสถาบัน หมายถึง ความมีชัยเหนือสิ่งอื่นใด และ มงกุฎ หมายถึง การศึกษาแสดงถึงความสำเร็จสูงสุด และยิ่งใหญ่
สีเขียว/สีทอง    เป็นสีประจำสถาบัน โดยสีเขียวหมายถึง ความเจริญรุ่งเรือง ความงอกงาม ความสมบูรณ์ และ สีเหลืองทองหมายถึง ความเป็นเลิศทางวิชาการและถึงพร้อมด้วยคุณธรรม
ดอกบัวมังคลอุบล เป็นดอกไม้ประจำสถาบันซึ่งเปรียบเสมือนตัวแทนของความเพียรพยายาม ความอดทน และ ความสำเร็จอันงดงาม
พื้นที่การศึกษา > แจ้งวัฒนะ (เปิดสอนทุกคณะ/สาขาวิชา)

ตั้งอยู่ที่ 85/1 หมู่ 2 ถนนแจ้งวัฒนะ ตำบลบางตลาด อำเภอปากเกร็ด จังหวัดนนทบุรี 11120 โทรศัพท์ 0 2855 0000 ถึง 14  โทรสาร 0 2855 0391
พื้นที่การศึกษา > ศูนย์การเรียนรู้ 11 จังหวัด

เพื่อเป็นการตอบสนองการเรียนใกล้ภูมิลำเนาของตน สถาบันฯ ได้เปิดการเรียนการสอนในหน่วยการเรียนทางไกล ผ่านระบบวิดีโอคอนเฟอเรนจ์ โดยรับส่งสัญญาณแบบเรียลไทม์ จากห้องเรียนในกรุงเทพมหานคร
| 0 | 1 | 2 | 3 | 4 |
| --- | --- | --- | --- | --- |
| ศูนย์การเรียนรู้ภาคกลาง | ศูนย์การเรียนรู้ภาคตะวันออกเฉียงเหนือ | ศูนย์การเรียนรู้ภาคเหนือ | ศูนย์การเรียนรู้ภาคใต้ |  |
|  จ.นครสวรรค์  จ.เพชรบุรี  จ.พระนครศรีอยุธยา  จ.สมุทรปราการ |  จ.อุดรธานี  จ.ขอนแก่น  จ.นครราชสีมา |  จ.ลำปาง  จ.เชียงใหม่ |  จ.สุราษฎร์ธานี  จ.สงขลา |  |
แหล่งข้อมูลอื่น

เว็บไซต์หลักสถาบันการจัดการปัญญาภิวัฒน์
จักรพรรดิวิลเฮ็ล์มที่ 1 แห่งเยอรมนี

| วิลเฮ็ล์มที่ 1 |
| --- | --- |
วิลเฮ็ล์มที่ 1 ในปี 1884
พระมหากษัตริย์แห่งปรัสเซีย
ครองราชย์: 2 มกราคม 1861 – 9 มีนาคม 1888
ราชาภิเษก: 18 ตุลาคม 1861
ก่อนหน้า: พระเจ้าฟรีดริช วิลเฮ็ล์มที่ 4
ถัดไป: จักรพรรดิฟรีดริชที่ 3
องค์ประธานสมาพันธรัฐเยอรมันเหนือ
ดำรงตำแหน่ง: 1 กรกฎาคม 1867 - 31 ธันวาคม 1870
ก่อนหน้า: ฟรันซ์ โยเซฟที่ 1 แห่งออสเตรีย ในตำแหน่ง องค์ประธานสมาพันธรัฐเยอรมัน
จักรพรรดิเยอรมัน
ครองราชย์: 18 มกราคม 1871– 9 มีนาคม 1888
ถัดไป: จักรพรรดิฟรีดริชที่ 3
อัครมหาเสนาบดี: อ็อทโท ฟ็อน บิสมาร์ค

พระราชสมภพ: 22 มีนาคม ค.ศ. 1797 เบอร์ลิน, ราชอาณาจักรปรัสเซีย
สวรรคต: 9 มีนาคม ค.ศ. 1888 (90 ปี) เบอร์ลิน
คู่อภิเษก: เอากุสทาแห่งซัคเซิน-ไวมาร์
พระราชบุตร: จักรพรรดิฟรีดริชที่ 3 เจ้าหญิงลูอีสแห่งปรัสเซีย
ราชวงศ์: โฮเอินท์ซ็อลเลิร์น
พระราชบิดา: พระเจ้าฟรีดริช วิลเฮ็ล์มที่ 3
พระราชมารดา: ลูอีเซอแห่งมัคเลิคบวร์ค-ชเตรลิทซ์
ศาสนา: ลูเทอแรน
ลายพระอภิไธย: 
จักรพรรดิวิลเฮ็ล์มที่ 1 (เยอรมัน: Wilhelm I) หรือพระนามเต็มคือ วิลเฮ็ล์ม ฟรีดริช ลูทวิช แห่งโฮเอินท์ซ็อลเลิร์น (เยอรมัน: Wilhelm Friedrich Ludwig von Hohenzollern) เป็นพระมหากษัตริย์แห่งปรัสเซียและจักรพรรดิเยอรมันพระองค์แรก ภายใต้การปกครองของพระองค์ร่วมกับมุขมนตรีอ็อทโท ฟ็อน บิสมาร์ค สามารถนำพาราชอาณาจักรปรัสเซียมีชัยเหนือสงครามฝรั่งเศส-ปรัสเซียและนำไปสู่การรวมชาติเยอรมันขึ้นเป็นจักรวรรดิเยอรมันในปีค.ศ. 1871 พระองค์กลายเป็นพระประมุของค์แรกของเยอรมันหลังการรวมชาติ จักรวรรดิเยอรมันในรัชสมัยของพระองค์ได้กลายเป็นมหาอำนาจของยุโรป มีแสนยานุภาพทางบกไม่เป็นสองรองใคร มีการพัฒนาอุตสาหกรรมและขยายโครงข่ายทางรถไฟอย่างรวดเร็วในบรรดารัฐเยอรมัน